MÄÄRUS								 18.09.2025 nr 10

Kaitseministri 15. augusti 2024. a määruse nr 11 „Toetus Kaitseväe Nursipalu harjutusväljast tulenevate häiringute mõjude leevendamiseks“ muutmine		

Määrus kehtestatakse riigieelarve seaduse § 531 lõike 1 alusel.

§ 1. Kaitseministri 15. augusti 2024. a määruse nr 11 „Toetus Kaitseväe Nursipalu harjutusväljast tulenevate häiringute mõjude leevendamiseks“ muutmine

Kaitseministri 15. augusti 2024. a määruses nr 11 „Toetus Kaitseväe Nursipalu harjutusväljast tulenevate häiringute mõjude leevendamiseks“ tehakse järgmised muudatused:

1) paragrahvi 2 lõike 2 punkt 3 tunnistatakse kehtetuks;

2) paragrahvi 2 lõige 3 sõnastatakse järgmiselt:
„(3) Kui toetust taotleb korteriühistu, toetatakse lõike 2 punktides 1 ja 2 sätestatud tegevusi kortermaja trepikoja uste ja akende vahetamise korral ning lõike 2 punktis 4 sätestatud tegevusi.“;

3) paragrahvi 2 täiendatakse lõikega 4 järgmises sõnastuses:
„(4) Toetust ei anta sellise eluruumi parendamiseks, millele on käesoleva määruse alusel toetust antud.“;

4) paragrahvi 5 lõige 1 sõnastatakse järgmiselt:
„(1) Toetuse osakaal abikõlblikest kuludest on 100 protsenti, kui eluruum, mille jaoks toetust taotletakse, asub 2000 meetri raadiuses harjutusvälja piirist ja toetust taotlev isik vastab toetuse taotlemise hetkel ühele järgmistest tingimustest:
1) ta on vanadus-, toitjakaotus- või rahvapensioni saaja või töövõime- või toimetulekutoetuse saaja;
2) tema perekonnas on vähemalt üks alaealine laps, kelle rahvastikuregistrijärgne elukoht on vähemalt alates 2025. aasta 1. jaanuarist eelnimetatud eluruumis.“; 

5) paragrahvi 5 täiendatakse lõikega 11järgmises sõnastuses:
„(11) Kui lõike 1 punktis 2 nimetatud laps on sündinud pärast 2025. aasta 1. jaanuarit, siis tema rahvastikuregistrijärgne elukoht peab olema märgitud samas lõikes nimetatud eluruumis hiljemalt taotluse esitamise hetkeks.“;

6) paragrahvi 5 lõige 5 tunnistatakse kehtetuks;

7) paragrahvi 5 lõikest 7 jäetakse välja tekstiosa „5 või“;

8) paragrahvi 6 lõige 1 sõnastatakse järgmiselt:
„(1) Toetust võib taotleda füüsiline isik, kelle rahvastikuregistrijärgne elukoht on vähemalt alates 2025. aasta 1. jaanuarist harjutusvälja mõjualas asuvas eluruumis ning kes vastab ühele järgmistest tingimustest (edaspidi taotleja):
1) taotleja omandis, kaasomandis või ühisomandis on kinnisasi, millel asuv eluruum paikneb § 2 lõikes 1 viidatud harjutusvälja mõjualas;
2) taotleja kasuks on asjaõigusseaduse § 227 alusel seatud isiklik kasutusõigus elamule, mis paikneb § 2 lõikes 1 viidatud harjutusvälja mõjualas.“;

9) paragrahvi 6 täiendatakse lõikega 3 järgmises sõnastuses:
„(3) Toetust ei või taotleda isik, kes on käesoleva määruse alusel toetust saanud.“;
10) paragrahvi 9 lõiget 2 täiendatakse punktiga 81 järgmises sõnastuses:
„81) teave taotleja perekonda kuuluva alaealise isiku kohta;“;
11) paragrahvi 13 täiendatakse lõikega 51 järgmises sõnastuses:
„(51) Kui taotleja, kellele on tehtud taotluse rahuldamise või osalise rahuldamise otsus, loobub toetusest, teavitades sellest menetlejat, teeb menetleja taotluse rahuldamata jätmise otsuse.“;
12) paragrahvi 14 lõikest 1 jäetakse välja tekstiosa „30 tööpäeva jooksul taotluse rahuldamise või osalise rahuldamise otsuse tegemisest“;
13) määrust täiendatakse §-ga 19 järgmises sõnastuses:

„§ 19. Rakendussäte

Enne 2025. aasta 1. oktoobrit esitatud toetuse taotluse andmise menetlusele, toetuse kasutamisele ning nende aruandlusele ja kontrollile kohaldatakse käesoleva määruse enne 2025. aasta 1. oktoobrit kehtinud redaktsiooni.“.

§ 2. Määruse jõustumine

Määrus jõustub 1. oktoobril 2025. a.

Hanno Pevkur
minister	

Kaimo Kuusk
kantsler